**Cegléd Város Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400, Fax: 511-406, E-mail: polgarmester@cegledph.hu

|  |  |
| --- | --- |
| **Száma**: C/2469/2025.  **Előterjesztő**: Dr. Csáky András polgármester  **Szakmai et.:** Sipos Nikoletta pénzügyi irodavezető | **Tárgy**: Támogatási kérelem  Melléklet: Kérelem |

**ELŐTERJESZTÉS**

Cegléd Város Önkormányzata Képviselő-testületének 2025. október 16-ai ülésére

**Tisztelt Képviselő-testület!**

Az előterjesztés mellékletét képező kérelem érkezett **a Szent Kereszt Katolikus Karitász vezetőjétől, Dékány Mária Magdolnától** a Képviselő-testülethez, hogy nyújtson támogatást élelmiszer csomagok beszerzéséhez.

Kérelmében arról tájékoztatott, hogy a Katolikus Karitász az egyetlen olyan segélyszervezet a városban, akik minden hónapban alapvető élelmiszer csomagokat osztanak rászoruló családoknak. Mindezt a katolikus plébánia és a hívek adománya teszi lehetővé számukra. Sajnos a nyilvántartott közel 150 családnak anyagi korlátok miatt nem tudnak minden hónapban csomagot adni, pedig a rászorulók száma folyamatosan növekszik.

Tájékoztatom a képviselő-testületet, hogy Cegléd Város Önkormányzata minden évben, karácsony közeledtével 300 db, 10.000 Ft értékű Penny kártyát oszt szét rászoruló családoknak.

A 2025. évi költségvetésben nem áll rendelkezésre külön fedezet a támogatás nyújtásához. Ennek figyelembevételével kérem az előterjesztést megtárgyalni és a kérelmet elbírálni.

**Az előterjesztést a Gazdasági Bizottság és a Pénzügyi Ellenőrző Bizottság** tárgyalja meg. A bizottságok véleménye a Képviselő-testület ülésén kerül ismertetésre.

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése, valamint a (2) bekezdésben foglaltakra figyelemmel, **nyilvános ülés** keretében, az 50. § alapján – figyelemmel a 42. §-ban és a Kt. SzMSz 59. § 3. pontjában foglalt rendelkezésekre – **minősített szavazati** arányt igényel.

Cegléd, 2025. 10. 07.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Fedezethiány miatt nem tudja támogatni a Szent Kereszt Katolikus Karitász kérelmét és nem nyújt támogatást élelmiszer csomagok beszerzéséhez.
2. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal Felelős: Dr. Csáky András polgármester

Határozatot kapja:

1. Ceglédi Közös Önkormányzati Hivatal Pénzügyi iroda és általa

3. Kérelmező

4. irattár

Az előterjesztést láttam:

Dr. Diósgyőri Gitta

címzetes főjegyző